Calixtus Papa secundus confirmat Priuilegia suorum prædecessorum,  terminos sacri banni,  ne Presbyteri, aut parrochiani ipsius loci Cluniac. cogantur ire ad Synodum, vel Conuentum. Et quod Abbas Cluniac. potest suscipere chrisma, sacrum oleum, consecrationem Ecclesiarum, Altarium  Cimiteriorum ab Episcopo quem maluerit. Et quod nullus excommunicet Monachos Cluniac. Et quod possunt recipere Clericos sæculares. Altaria, Cimiteria,  Decimæ Cluniac.  quæcumque eorum bona a nemine auferantur vel minuantur. Et quod Episcopi non inferant grauamen pro Altaribus, Ecclesiis, siue Decimis. Nec debent decimas, Cluniacenses de iis quæ a clientibus eorum excoluntur. Et quod Ecclesiæ eorum, Capellæ,  Cimiteria sunt exempta a iurisdictione Episcopi. Et præsentare possunt Presbyteros ad Ecclesias eorum,  Episcopi eos tenentur admittere. Item possunt celebrare in Ecclesiis interdictis. Et nullus Episcopus potest ordinare Abbates sine licentia Abbatis Cluniac. Si quis attentauerit, sciat se transpunctum aculeo maledictionis,  transuerberatum gladio anathematis, nisi satisfecerit.